|  |  |  |  |
| --- | --- | --- | --- |
| **Naše číslo**  |  |  | **Spišská Belá** |
| 224/2016/2 - NK, GCH |  |  | 25.07.2016 |

**VEREJNÁ VYHLÁŠKA**

**Oznámenie**

**o začatí územného konania a upustenie od ústneho pojednávania**

Navrhovateľ NEVITEL, a. s., Hutnícka 1, 040 01 Košice (ďalej len „navrhovateľ“) podal dňa 06. 07. 2016 žiadosť o vydanie územného rozhodnutia o umiestnení stavby **„MTS\_KK\_KVB\_Spišská Belá, Štefániková 18“** na pozemkoch KN-C č. 1898/1, 586/2, 521/1, 1898/4a 9 k. ú. Spišská Belá. Uvedeným dňom bolo začaté územné konanie.

Mesto Spišská Belá ako príslušný stavebný úrad podľa § 117 ods. 1 zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej len stavebný zákon) a podľa § 5 zákona č. 608/2003 Z. z. o štátnej správe pre územné plánovanie, stavebný poriadok a bývanie a o zmene a doplnení stavebného zákona v znení neskorších predpisov a v súlade s ustanovením §36 ods. 1 a 4 stavebného zákona oznamuje začatie územného konania účastníkom konania a dotknutým orgánom štátnej správy a súčasne nariaďuje na prerokovanie tohto návrhu ústne pojednávanie spojené s miestnym zisťovaním, ktoré sa uskutoční

**11. augusta o 10.00 hod.**

so stretnutím na Mestskom úrade Spišská Belá, Petzvalova 18, 059 01 Spišská Belá, 3. poschodie, malá zasadačka.

**Popis stavby:**

Výkop pre projektovanú trasu bude realizovaný od jestvujúcej spojky 16DS12b, prevažne v zeleni a v dláždených chodníkoch. Výkop bude realizovaný po bytový dom Štefánikova 18 , kde sa z exteriéru na stene BD umiestni rozvádzač SR:SPBE:STEK:74-18. Od tohto rozvádzača bude výkop realizovaný ku jestvujúcim skrinkám UR umiestnených na stene tohto bytového domu umiestneným pod omietkou. Ďalej bude výkop realizovaný ku dvom objektom Základnej školy Milana Rastislava Štefánika na ulici Štefánikovej 19. K objektu Materskej školy na Letnej 5 a dvom rodinným domom na ulici Letná 3 a 4, kde sa účastnícke krabice UR, UK umiestnia kvôli požiadavke pamiatkového úradu do vnútra budov.

Do podkladov rozhodnutia možno nahliadnuť na Mestskom úrade Spišská Belá. Účastníci stavebného konania môžu svoje námietky a pripomienky k žiadosti uplatniť najneskôr do **7 pracovných dní** odo dňa doručenia oznámenia, inak sa na ne neprihliadne. V rovnakej lehote oznámia svoje stanoviská dotknuté orgány. Ak niektorý z dotknutých orgánov potrebuje na riadne posúdenie návrhu dlhší čas, stavebný úrad na jeho žiadosť určenú lehotu pred jej uplynutím primerane predĺži. Ak dotknutý orgán, ktorý bol vyrozumený o začatí územného konania, neoznámi v určenej alebo predĺženej lehote svoje stanovisko k povoľovanej stavbe, predpokladá sa, že so stavbou z hľadiska ním sledovaných záujmov súhlasí. V odvolacom konaní sa neprihliada na námietky a pripomienky, ktoré neboli uplatnené v prvostupňovom konaní v určenej lehote, hoci uplatnené mohli byť.

Ak sa niektorý z účastníkov konania nechá zastupovať, predloží o tom jeho zástupca písomnú plnú moc.

**JUDr. Štefan Bieľak**

 primátor mesta

Toto oznámenie má povahu verejnej vyhlášky. Doručenie oznámenia sa vykoná tak, že sa písomnosť vyvesí po dobu 15 dní na úradnej tabuli správneho orgánu - mesta Spišská Belá. Posledný deň lehoty je dňom doručenia. Oznámenie sa súčasne zverejní na elektronickej úradnej tabuli mesta.

Vyvesené dňa: ........................ Zvesené dňa: ..............................

odtlačok pečiatky

a podpis oprávnenej osoby

**Doručí sa:**

1. Mesto Spišská Belá, Petzvalova 18, 059 01 Spišská Belá
2. NEVITEL, a. s., Kračanská cesta 40, 929 01 Dunajská Streda
3. Slovak Telekom, a. s., Bajkalská 28, 817 62 Bratislava
4. Okresný úrad Kežmarok, odbor krízového riadenia, ul. Dr. Alexandra 61, 060 01 Kežmarok
5. Okresný úrad Kežmarok, odbor starostlivosti o životné prostredie, Huncovská 1, 060 01 Kežmarok
6. Regionálny úrad verejného zdravotníctva so sídlom v Poprade, Zdravotnícka 3, 058 97 Poprad
7. Okresné riaditeľstvo HaZZ v Kežmarku, Huncovská 38, 060 01 Kežmarok
8. Východoslovenská distribučná, a. s., Mlynská 31, 042 91 Košice
9. SPP Distribúcia, Mlynské nivy 44/b, 825 11 Bratislava
10. Krajský pamiatkový úrad Prešov, Hlavná 115, 080 01 Prešov
11. PVPS, a. s., Hraničná 662/17, 058 89 Poprad
12. MICHLOVSKÝ, spol. s r. o., UC 3 – údržbové centrum Košice, Pri Hati 1, 040 01 Košice
13. Ostatní účastníci konania verejnou vyhláškou